SEBUAH SIRI NETFLIX
Penjara Kawalan Maksimum Diavata, Greece.
Awak pernah tikam orang di penjara?
Ya, pernah.
Terlalu sesak dan tak terpelihara.
Saya tak sangka boleh guna gerudi kuasa di penjara.
Menempatkan antara banduan paling berbahaya di negara ini.
Memang malang. Saya ambil pisau dan tikam dia.
Saya dipenjarakan kerana buat rompakan bersenjata
dengan bertopeng.
Mereka bertiga pesalah besar.
Selain penjenayah jenis baru, penyeludup manusia.
Kami berlima dihukum 55 tahun.
Saya dihukum penjara 109 tahun kerana seludup manusia.
Saya akan luangkan seminggu di sini.
Ini bukan kali pertama saya masuk penjara.
Nama saya Raphael Rowe.
Saya disabitkan membunuh di UK walaupun tidak bersalah
dan dihukum penjara seumur hidup tanpa parol.
Saya ambil masa 12 tahun untuk bersihkan nama saya.
Kini saya mengelilingi dunia untuk mengetahui hakikat kehidupan
di penjara paling dahsyat di dunia.
Saya dalam perjalanan ke Penjara Diavata di utara Greece.
Tempat ini memenjarakan pembunuh, pencuri, perompak
dan pesalah jenis lain.
Populasi yang semakin meningkat ialah penyeludup manusia.
Berikutan peperangan di Iraq, kemudian Syria,
sejak sedekad lalu,
lebih sejuta pendatang asing tanpa izin memasuki Greece,
mencari kehidupan baru.
Tapi sekurang-kurangnya 20,000 orang mati dalam perjalanan berbahaya ke Eropah
kerana nyawa mereka dipertaruhkan oleh penyeludup manusia.
Untuk menghalang operasi penyeludup manusia,
kerajaan menjatuhkan hukuman yang sangat panjang.
Dalam sesetengah kes, ratusan tahun.
Penyeludup manusia beroperasi secara rahsia.
Mereka seperti tak kelihatan,
tapi ada ramai di penjara ini.
Adakah mereka yang masuk penjara mengubah sikap mereka?
HARI PERTAMA
Saya akan siasat.
Saya risau tentang penemuan saya di penjara kawalan maksimum ini nanti.
Ia dipenuhi penjenayah paling ganas di Greece dan terlampau sesak
disebabkan kemasukan ramai penyeludup manusia.
Sebelum krisis ini pun,
penjara Greece sudah kehabisan wang dan mempunyai reputasi ganas.
Mari.
Dah sampai.
Pusing dan pandang saya. Awak ambil dadah?
Saya tak ambil dadah.
Tolong tanggalkan baju dan letak di sana.
Tolong buka mulut.
Sila melutut.
Beri sampel air kencing.
Ramaikah banduan yang masuk ke sini
ada dadah dalam sistem mereka?
Ya, lebih kurang 50 peratus.
Biasanya pil dan heroin.
Saya agak terkejut dia kata 50 peratus banduan
yang diperiksa di sini ada dadah dalam sistem mereka.
Ujian awak negatif.
Mari masuk.
Saya akan berkongsi sel yang direka untuk dua orang dengan tiga lelaki lain.
Lebih 100 penyeludup manusia dihantar ke sini
sejak krisis pendatang melanda Greece.
Sebenarnya, kebanyakan banduan datang dari luar negara.
Penjara ini takkan ada masalah penghuni berlebihan
jika ia cuma menampung banduan Greek.
Sel awak yang pertama. Masuk dari sini.
Atas permintaan penjara,
tiada banduan akan guna nama sebenar.
Helo?
Dari mana pun asal mereka, kebanyakannya bercakap bahasa Greek atau Inggeris.
- Helo. - Helo.
- Nama saya Nico. - Nico.
- Ya. - Salam perkenalan.
- Johnny. - Salam perkenalan.
- Antonis. - Antonis. Raphael.
Saya akan tinggal di sini dengan kamu.
- Ya. - Mana satu saya punya?
- Yang ini. - Ini tempat saya? Okey.
Tiga lelaki ini berkongsi sel kecil ini sejak lima bulan lalu.
Awak datang dari mana?
- Saya dari London. - London.
- Dari England. - England.
Kamu berlainan negara, bukan? Kamu bukan orang Greek.
Saya Greek.
- Awak Greek? - Ya.
Albania, Afghanistan.
Ceritakan tentang keadaan di sini.
Bagaimana rutin hariannya?
Kunci pintu dibuka pada pukul 8:20 pagi
hingga pukul 12:30 tengah hari.
Kemudian makanan disajikan.
Pada pukul 2:30 petang, mereka buka pintu
sampai pukul 8:40 malam.
Selepas itu, kami diberi makan.
Setiap hari sama saja.
Mungkin ini soalan paling penting.
Siapa pilih apa yang kamu tonton?
Orang tua.
Tak, pilih sama-sama, kawan.
Kami berkawan di sini.
Kami semua kawan.
Okey. Dah berapa lama kamu dipenjarakan?
Dah sepuluh tahun saya dipenjarakan kerana membunuh.
Saya datang ke sini dua tahun lalu kerana ada unit pemulihan dadah.
Dulu saya guna dadah.
Awak pula, Johnny?
Ini kali kedua saya.
Kali pertama, hasyisy.
Kali kedua, hasyisy.
Jadi, apabila masuk penjara kali pertama kerana hasyisy,
awak tak insaf.
Berniaga. Dia ahli perniagaan.
Bunuh, edar dadah…
Ya.
Seludup manusia.
Seludup manusia?
Saya berada di luar,
di sayap blok sel.
Jadi, saya diletakkan dengan pembunuh,
penyeludup manusia dan pengedar dadah.
Mereka bertiga pesalah besar.
Semuanya jenayah serius, dari mana-mana sudut pandangan pun.
Tapi saya tak tahu butirannya.
Mereka semua nampak baik.
Blok akan dikunci untuk malam ini.
Kami ada tandas cangkung di dalam sel,
tapi tiada air panas.
Sejuknya.
Saya diberitahu, sudah hampir seminggu.
Rasa lemas apabila kami berempat bersesak dalam hanya beberapa meter persegi.
Ini tempat tidur saya.
Mereka ada beberapa benda di sini. Televisyen, minuman.
Jadi, ada juga keselesaan.
Tapi sel tetap sel.
Ia ruang kecil.
Memang terasa.
Kita boleh rasa apabila duduk di sini.
HARI KEDUA
Ini pagi pertama saya di Penjara Diavata.
Tak tahulah cara orang boleh tidur dengan empat lelaki berdengkur,
tapi nampaknya Johnny boleh.
Johnny!
Dia berdengkur begitu setiap malam?
Itu baru sikit, percayalah.
Awak berdengkur. Betul.
Taklah.
Ya?
Dia tak percaya. "Tak, saya tak berdengkur."
Ertinya, saya yang pertama beritahu dia. Cari gaduh, bukan?
Pada pukul 8:20, kunci pintu sel dibuka. Masa untuk bekerja.
Masalah kesempitan wang wujud sejak krisis kewangan Greece sedekad lalu,
jadi wang tak cukup untuk kerja baik pulih penjara.
Saya ditugaskan dengan rakan sel saya dari Afghanistan, Nico,
dihukum seumur hidup kerana membunuh dan pernah ada masalah dadah serius.
Nico.
Dia ada kemahiran kerja binaan,
jadi dia diminta membaiki air panas dan diberi peralatan untuk kerja itu.
Apa kita buat di sini hari ini?
Ada paip air pecah yang perlu dibaiki.
Kami macam nak larikan diri. Penuh dengan batu yang digali.
Dah hampir seminggu banduan tak ada air panas.
Kenapa awak yang buat?
Kenapa tak ada orang,
buruh dari luar yang datang buat kerja ini?
Banduan yang ada kemahiran atau ilmu vokasional boleh lakukannya.
Bekerja di penjara bermakna boleh dibebaskan lebih awal.
Penjara Diavata telah menemui penyelesaian kreatif
bagi isu kesulitan wang.
Mereka beri banduan kerja menyenggara penjara sendiri.
Mereka tidak dibayar wang, sebaliknya hukuman mereka dikurangkan.
Jika setiap hari yang saya buat begini,
hukuman saya dipendekkan sehari, saya akan buat setiap hari.
Yang ini?
- Di sini? - Ya.
Saya tak sangka boleh guna gerudi kuasa di sel penjara.
Penjara kawalan maksimum. Saya guna gerudi kuasa.
Dekat sangat dengan dinding luar.
Awak tak teringin untuk pecahkan dinding dan lari?
- Tidak. - Tidak?
Sudah sepuluh tahun saya tak pergi ke dunia luar.
Saya takkan buat sekarang. Ayuh.
Ya. Dah berjaya.
Akhirnya sampai ke paip.
Awak penat.
Awak nak berehat?
Ya. Mari berehat.
Di blok sel, waktu makan tengah hari.
Makanan kami dimasak oleh banduan
dan saya terkejut kerana walaupun ada isu kesempitan wang,
untuk makanan penjara, makanannya sedap.
Ada ikan,
kentang lecek,
ubi bit.
Mereka tak kedekut. Saiz hidangannya besar.
Memang sedap. Johnny, kenapa awak tak makan?
Saya tak lapar.
Saya makan emping jagung pada pukul 11.
- Awak dah ada banyak lemak. - Ya.
Saya ambil susu untuknya semasa dia masih tidur.
Saya beri dia makan kerana dia dah tua.
Terimalah, dia dah berumur.
Kami hormat dia, dia lebih tua.
Emping jagung.
Dengan satu liter susu.
Pada waktu tengah hari, kunci dibuka secara elektronik.
Semua banduan keluar lagi untuk bergaul,
bekerja, buat panggilan telefon.
Ada yang keluar, ada yang tidak, kerana sistem di sini bebas.
Ia lebih longgar sedikit daripada sesetengah tempat lain.
Sebelum saya dan Nico menyambung kerja,
saya nak tahu cara perjalanannya ke Eropah
akhirnya membawa kepada pembunuhan.
Nico dari Afghanistan.
Dia diseludup di sini semasa baru berusia 17 tahun,
semasa perang antara Taliban dan tentera pimpinan Amerika.
Di mana awak membesar?
Mazar-i-Sharif.
Ayah saya mati sebelum saya lahir.
Saya ada empat adik-beradik lelaki,
jadi saya perlu bekerja untuk menyara ibu saya.
Kami sangat miskin.
Selalunya kami jarang ada makanan.
Bagaimana awak masuk ke Greece?
Saya rentasi Iran, kemudian Turki.
Ada 120 orang di dalam satu lori.
Saya bayar 500 dolar kepada penyeludup.
Perjalanan itu 13 jam tanpa henti.
Kami tukar kereta dan waktu malam, kami tunggu di gunung.
Saya luangkan semalam di Turki dan bayar 1,200 euro.
Esoknya, saya tiba di Greece.
Daripada 120 orang yang bersama awak, berapa ramai yang lepas?
Tak ramai.
Orang yang tak ada duit ditahan…
sampailah mereka mampu bayar.
Mereka dilayan macam hamba.
Ada yang mati kelaparan, ada yang mati kehausan.
Ramai yang ditangkap polis di Iran.
Jika mereka ditemui di pergunungan, mereka ditembak mati.
Awak masuk ke Greece dan jadi pendatang haram.
Bagaimana awak cari makan?
Saya cuma boleh kerja sebagai buruh untuk petani.
Saya kerja selama lima hingga tujuh bulan.
Saya asyik minta duit saya dengan sabar tapi dia tak pedulikan saya.
Apa yang awak buat?
Saya beritahu dia,
"Kalau awak tak bayar, saya cederakan awak."
Saya ambil pisau dan tikam dia.
Awak tikam dia sekali saja?
Ya, cuma sekali, tapi malangnya ia membawa maut.
Saya tikam dia di sini.
Awak tikam dia…
Saya tak berniat nak bunuh dia. Ia tak dirancang terlebih dahulu.
Awak pernah guna dadah di penjara?
Untuk lari daripada realiti penjara?
Selepas ibu saya mati, saya guna heroin selama enam bulan.
Ia seperti hukuman mati.
Saya dah hilang semangat untuk hidup.
Masa untuk saya dan Nico kembali ke paip air panas.
Jelas sekali Nico bermasalah dan pemarah orangnya.
Dia akan dedahkan lebih banyak tentang sejarah keganasannya.
Saya pilih untuk buat kerja ini
kerana ia buat saya lupa tentang hukuman saya.
Saya isi masa saya supaya tak fikir hal mengarut,
macam tikam orang atau cari dadah.
Awak pernah tikam orang di penjara?
Ya, pernah.
Dia mati?
Dia tak mati. Dia cedera parah.
Kenapa awak tikam dia?
Sebab dia berhutang dengan saya.
Berapa kali awak tikam dia?
Tiga kali. Tambah hukuman sepuluh tahun.
Saya buat silap, masuk jel dan terima padah.
Lumrah hidup. Kalau buat salah, tanggung sajalah.
Saya masih cuba fahami Nico.
Dia umpama teka-teki bagi saya.
Pengalamannya diseludup dari satu negara ke negara lain
untuk memperbaik hidupnya memberi impak besar terhadap mindanya.
Dia lalui perjalanan yang menyedihkan,
tapi dia bunuh lelaki lain tanpa provokasi.
Dia kata isunya duit,
tapi dia buat perkara yang hampir sama di penjara.
Bagi pihak berkuasa, hal itu membimbangkan.
Yang penting, sudah sepuluh tahun dia jalani hukuman seumur hidup,
dan dalam tempoh itu, dia kata dia dah berubah.
Kisah Nico ialah peringatan
bahawa ada banyak bahaya yang menunggu di penjara ini.
Sekembalinya ke sayap, pengawal telah memilih sel untuk digeledah
untuk mencari telefon, dadah atau senjata.
Adakah mereka buat begini setiap hari?
Mereka geledah sel?
Kami geledah setiap hari. Di tingkat dan sel yang berbeza-beza.
Mula-mula, kami keluarkan banduan dari sel
dan periksa setiap seorang.
Kemudian pengawal masuk dan periksa sel pula.
Ia boleh timbulkan masalah.
Banduan rasa marah kerana kami selongkar rumah mereka.
Apa yang mereka cari?
Dadah, wain buatan sendiri, pisau buatan sendiri.
Kali ini, tiada apa-apa.
Tapi pengawal kanan, Dimitri Petropoulos,
ingin menunjukkan yang ia tak semestinya begitu.
Mari lihat barang yang kami jumpa dan rampas sejak beberapa tahun lalu.
Ini yang kamu jumpa di sel banduan? Ini senjata bahaya.
Saya rasa ada barang yang menarik.
Biasanya kami tak periksa objek agama,
tapi ada juga yang berbahaya.
Sebaik mana pun banduan lain, kita perlu sentiasa berjaga-jaga.
BIARLAH RASA SAYANG SESAMA MANUSIA MENGUASAI JIWA RAGA KITA
HARI KETIGA
Ini hari ketiga saya sebagai banduan di Penjara Diavata, Greece.
Pengawal belum tiba untuk keluarkan kita. Sekarang kita akan pergi kerja.
Tiada pemegang pintu di sebelah dalam pintu sel.
Pada pukul 9 pagi, semua rakan sel saya sudah sibuk bekerja,
mengurangkan tempoh hukuman sehari demi sehari.
Nico masih cuba baiki bekalan air panas penjara.
Johnny, dipenjara kerana mengedar dadah, berada di kedai penjara.
Antonis, penyeludup manusia yang disabitkan,
mendapat kerja mudah dan sedap, membuat kopi untuk kakitangan penjara.
Dia bekerja setiap hari selagi boleh untuk memendekkan hukumannya.
Minum.
Okey.
Antonis mempelawa saya untuk melihat laman senaman.
Peralihan dari dalam ke luar amat menyilaukan.
Jika anda mahu diingatkan bahawa ini penjara maksimum Greece,
anda hanya perlu lihat menara pengawal dengan pengawal yang bersedia
dengan submesingan.
Antonis sangat rajin bekerja untuk mengurangkan hukumannya
hingga dia jarang-jarang keluar.
Dah lama saya tak keluar ke sini.
Bila kali terakhir awak keluar?
Lapan bulan lalu.
Biar saya cuba fahamkan.
Maksudnya, awak tak keluar ke laman senaman ini
selama lapan bulan?
- Ya. - Kenapa?
Disebabkan kerja. Saya selalu bekerja.
- Apa ini? Beberat? - Ya.
Alang-alang saya keluar, inilah peluang untuk lihat gim penjara.
Ini kawasan senaman.
Mereka tiada duit untuk peralatan gim, tapi mereka guna apa yang ada.
Amboi, beratnya.
Itu botol air berisi pasir.
Okey.
Saya mahu menguji kekuatan menentang Kostas
yang kelihatan seperti pengangkat berat.
Saya mula dulu.
- Okey? - Ya.
Ini ringan.
Kostas pula tunjukkan kemampuannya.
Itu menunjuk-nunjuk.
Tapi dia lebih besar, bukan?
Saya tahu Antonis dijatuhi hukuman berat kerana menyeludup manusia,
yang kini dikelaskan oleh Greece sebagai jenayah serius
yang mengancam keselamatan sempadan dan membahayakan nyawa pendatang.
Bagaimana awak terlibat dalam
penyeludupan manusia?
Kawan saya yang buat dulu.
Saya tolong dia.
Saya kenal orang yang sewakan van.
Saya perkenalkan mereka.
- Awak tahu dia nak seludup orang? - Ya.
Kemudian?
Polis buat penangkapan.
Kami berlima dihukum 55 tahun.
Hukuman awak 55 tahun?
Saya juga didenda 500,000 euro.
Awak akui peranan awak dalam apa yang berlaku?
Saya cuma kenalkan orang. Saya tak bertanggungjawab atas apa-apa.
Saya tak ambil serius. Sesiapa pun boleh lakukannya.
Dia kata peranannya kecil, tapi dia dihukum 55 tahun.
Dia tak rasa dia buat apa-apa yang salah.
Itu yang dia beritahu saya.
Apa-apa pun cerita sebenarnya,
Antonis salah seorang daripada lebih 100 penyeludup manusia di sini,
melebihi satu dalam empat banduan.
Sudahlah ada masalah air panas,
ada krisis baru di bangunan buruk ini.
Raphael, boleh datang sini sekejap?
Penjana elektrik sandaran pula rosak.
Saya dipanggil untuk membaikinya dengan Kostas,
lelaki yang boleh angkat lebih berat pagi tadi.
Kostas?
Hari ini kamu akan baiki penjana.
Okey. Jumpa nanti.
Okey.
Kita akan baiki penjana.
Kita akan ubah suai paip ekzos.
Kostas ialah pemandu lori berusia 36 tahun
yang ada peranan penting dalam penyenggaraan penjara ini
kerana dia ada kemahiran mekanikal.
Beri saya…
- Yang ini? - Ya.
Kayu juga.
Kayu?
Awak dah lama buat kerja ini?
Tiga tahun.
Sejak awak masuk penjara?
Ya.
Rupa-rupanya Kostas terlibat dalam sindiket penyeludupan yang sama
dengan rakan sel saya, Antonis.
Beritahu saya tentang jenayah awak. Awak dihukum kerana seludup manusia.
Saya bertanggungjawab menghantar mereka.
Mereka datang ke sempadan Evros dan saya hantar mereka,
bawa mereka naik lori dan hantar mereka ke Thessaloniki.
Saya nak letak diri saya di tempat awak.
Saya bayangkan saya jadi pemandu lori.
Bagaimana orang yang diseludup masuk ke dalam lori?
Di lebuh raya.
Ada beberapa tempat di luar sana, tandas awam di lokasi tertentu.
Mereka tunggu dan kami ambil mereka.
Ada 99 orang.
Lori itu sangat besar dan ada banyak ruang.
Bagaimana awak tertangkap?
Saya berhenti di stesen minyak.
Di situlah polis tahan saya.
Apa hukuman awak?
Saya dihukum penjara 109 tahun kerana seludup manusia.
Seratus sembilan tahun?
Dalam sistem Greece, apa-apa pun tempoh hukuman kita,
paling lama pun, kita dipenjarakan 20 tahun.
Itu pun cukup lama. Kenapa awak lakukannya?
Motif utama saya ialah duit.
Berapa banyak awak dibayar?
- Tolong berhenti. - Okey.
Saya tak hairan dia kunci mulut.
Pendatang bayar penyeludup beribu-ribu euro setiap seorang.
Menyeludup cuma 99 orang boleh membuat geng Kostas
dapat lebih setengah juta euro.
Okey, teruskan.
Saya tak apa-apakan sesiapa. Saya tak bunuh sesiapa.
Beberapa tahun lalu, seludup manusia cuma kesalahan kecil.
Kini ia kesalahan jenayah. Bagi saya, ia tak setimpal.
Saya mungkin bersalah, tapi perbuatan saya bukan jenayah.
Kata-katanya buat saya terfikir,
adakah hukuman 109 tahun
kerana bantu orang yang lari dari negara yang hancur akibat perang
atau cari hidup yang lebih baik boleh dianggap adil?
Dalam kes Kostas, dia buat demi wang.
Itu industri kewangan.
Ada banyak duit terlibat untuk ramai orang yang terlibat
dalam operasi penyeludupan manusia.
Tapi saya tak dapat bayangkan keadaan lelaki, wanita dan kanak-kanak
yang lari kerana terdesak dan mati di dalam lori seperti itu.
Bersesak-sesak macam sardin,
menghabiskan wang untuk ke tempat tujuan mereka,
dengan harapan hidup jadi lebih baik.
HARI KEEMPAT
Kedua-dua penyeludup yang saya jumpa
cuba menegaskan yang mereka tak terlibat dalam hal serius,
tapi saya dengar tak sampai lima kilometer dari sana,
ada kem pelarian untuk orang yang diseludup ke Greece.
Jadi hari ini, saya dibebaskan dari penjara
untuk dengar cerita mereka.
Ini salah satunya daripada banyak kem pelarian di Greece,
tempat pendatang dan pelarian memohon suaka.
Ramai yang rasa lega selepas perjalanan mereka
dan risiko yang diambil untuk sampai ke sini.
Ada banyak kem seperti ini di serata Greece.
Yang ini sahaja didiami 700 orang.
En. Ahmed?
Ahmed Haji datang dari Iraq Utara.
Dia dan keluarganya lari daripada konflik besar di sana.
Mereka upah penyeludup yang berjanji
membawa mereka ke Eropah Barat dan masa depan yang lebih baik.
Tapi hakikatnya, mereka terkandas di Greece,
tinggal di dalam kotak besi ini selama tiga tahun setengah.
Ceritakan tentang perjalanan awak.
Saya pergi ke Istanbul, Turki.
Saya jumpa penyeludup di sana.
Saya bayar hampir 80,000 dolar.
Kami naik kenderaan selama hampir dua jam,
kemudian kami berjalan selama tujuh jam untuk sampai ke sempadan.
Ada air, sungai.
Ada bot yang kecil.
Cuma untuk 20 atau 14 orang, tapi kami naik seramai 47 orang.
Mereka buang beg kami dan semuanya untuk beri ruang kepada kami.
Kami terpaksa letak budak kecil di bawah kaki kami.
Sungai itu besar. Ia tak menyenangkan langsung.
Pada satu ketika, keluarga saya dan empat anak lelaki dihanyutkan air.
Kami hanyut 100 meter. Kami fikir, matilah!
Ahmed dan keluarganya bertuah.
Ada seseorang yang saya kenal.
Dia bertolak beberapa bulan lebih awal.
Dia jatuh ke dalam air. Isteri dan dua anaknya lemas.
Mayat mereka tak dijumpai.
Lebih daripada seribu pendatang setahun
kehilangan nyawa dalam usaha memasuki Eropah.
Semasa awak jumpa penyeludup, apa yang mereka janjikan?
Sepatutnya kami masuk terus melalui Bulgaria.
Sebab itu kami bayar mahal.
Tapi mereka tipu saya dan bawa saya ke sini.
Di sesetengah laluan penyeludupan,
ada penyeludup merompak orang.
Inikah yang awak harapkan semasa lari dari Iraq
dan bayar mahal kepada penyeludup?
Untuk tinggal di kem pelarian?
Penyeludup semuanya menipu. Tiada satu pun cerita yang betul.
Ini memang dahsyat.
Terima kasih kerana berkongsi cerita.
Lebih daripada separuh permohonan suaka ditolak oleh pihak berkuasa Greece.
Ahmed dan keluarganya serta ratusan ribu seperti mereka
membahayakan nyawa mereka dan mengorbankan wang simpanan
demi masa depan yang tak pasti.
Dia ceritakan kisah yang berbeza tentang penglibatan penyeludup
yang membawa orang seperti dia dan keluarganya
dari satu tempat ke tempat lain.
Dia kata mereka bukan orang baik.
Mereka licik, mereka penipu, mereka buat hanya untuk wang,
mereka bahayakan dia sekeluarga dan orang lain seperti mereka.
Tapi selagi orang mahu lari daripada kemiskinan dan perang,
pendatang akan terus datang
dan penyeludup akan untung besar.
Sekembalinya di Penjara Diavata, saya mencari Kostas,
penyeludup manusia yang dihukum 109 tahun.
Dia sudah beritahu saya tentang jenayahnya,
tapi saya ada soalan lagi untuknya.
Awak masih ada kes mahkamah lain?
Ya, ada yang masih belum selesai.
Ramai orang yang diseludup kehilangan nyawa.
Mereka kehilangan nyawa kerana lelaki seperti awak
bersedia di hujung sana untuk mengangkut mereka.
Kamu beri mereka harapan yang kadangkala tak kesampaian
kerana mereka mati dalam perjalanan.
Apa pendapat awak?
Kes seperti itu tiada kaitan dengan saya.
Saya tak pernah terlibat dalam kejadian begitu.
Tak pernah berlaku kepada saya.
Jadi, awak tak malu atau menyesal?
Tidak.
Awak fikir hukuman penjara yang panjang untuk penyeludup
merupakan jawapan untuk mencegah orang lain
daripada buat macam awak?
Hukuman panjang tak berkesan.
Seramai 70 peratus banduan akan buat lagi walaupun mereka tak mahu
kerana tiada apa-apa untuk mereka di luar.
Dia tak malu akan perbuatannya.
Dia tak fikir dasar kerajaan
yang meningkatkan hukuman akan jadi penghalang.
Mungkin bagi sesetengah orang.
Tapi saya rasa bukan Kostas.
HARI KELIMA
Selain penyeludup manusia yang ramai di penjara ini,
ada satu lagi cabaran besar.
Semasa saya tiba, saya diberitahu
50 peratus banduan baru positif dadah.
Kawan sel saya sendiri, Nico, ialah bekas penagih heroin.
- Terima kasih. - Terima kasih.
Tapi Diavata ada unit pemulihan dadah khas
dan ia agak unik untuk penjara.
Unit ini di zonnya sendiri dan terkawal.
Banduan perlu memohon untuk menyertainya. Penjara akan memilih orang yang layak.
Ia sangat berbeza daripada penjara, bukan?
Ya, ia sangat berbeza.
Selalunya saya tak rasa macam di penjara.
George, 35 tahun,
salah seorang daripada 13 banduan yang melalui program pemulihan di sini.
Kami lukis Prometheus mencuri api.
Prometheus ialah nama komuniti kami.
Itu cogan kata kami
dan ini yang kami laungkan selepas terapi.
Kita bersama, terikat jiwa raga, saling menyokong, demi hidup lebih baik!
Kita Prometheus!
Kumpulan 13 orang banduan ini tahu mereka bertuah.
Unit ini ada tempat untuk 84 orang,
tapi akibat kekurangan wang,
mereka cuma boleh membantu segelintir banduan yang perlukan rawatan.
Saya berkongsi dengan seorang lagi ahli komuniti.
Sekarang ini, George bebas dadah,
tapi dia perlu pastikan apabila dia dibebaskan dua tahun lagi,
dia boleh kekal bebas dadah.
Kenapa awak di penjara?
Saya dipenjarakan kerana buat rompakan bersenjata
dengan bertopeng.
Bank, pejabat pos, kedai judi.
Tempat-tempat begitu.
Senjata apa yang awak guna?
Senjata automatik, bukan revolver.
Awak pernah tembak sesiapa?
Saya tak pernah tembak sesiapa.
Saya tembak ke udara untuk takutkan mereka dan dapatkan duit.
Saya terpaksa buat begitu untuk beli dadah.
Heroin, kokaina, hasyisy…
- Semuanya. - Semuanya.
Sebab itulah awak berada di sini, dalam komuniti terapi ini,
untuk atasi kebergantungan dadah yang dorong awak buat jenayah.
Sejak saya kecil,
saya memang bayangkan diri saya
sebagai penjenayah, tak berguna,
padahal ia sebaliknya.
Saya jumpa orang yang tunjukkan kasih sayang dan hormat di sini.
- Selamat pagi, semua. - Selamat pagi.
Siapa nak mula dan kongsi fikiran?
Setiap hari, mereka ada terapi kumpulan
untuk membantu satu sama lain memahami dan menangani ketagihan.
Selamat pagi, komuniti.
Sukar untuk saya cakap tentang hal ini tapi saya cuba.
Kakak saya akhirnya datang melawat saya.
Kami berbincang tentang isu yang libatkan ayah kami.
Saya cakap dengan salah seorang anak saya.
Dua lagi masih enggan.
Kalaulah mereka tahu ayah mereka
sekarang ini sudah berubah.
Sangat bagus. Peluk.
Sesi itu penuh perasaan.
Lelaki dewasa yang lakukan jenayah bercakap secara terus terang
tentang cabaran mereka pada hari ini atau minggu ini.
Itulah tujuan program ini, komuniti terapi ini.
Ia cuba beri mereka kaedah, ilmu,
kebolehan untuk mengubah hidup mereka.
Kita tahu apabila mereka ubah hidup mereka,
ia ubah hidup orang yang mungkin jadi mangsa.
Bagi saya, itu sangat penting.
Hari ini, ada ahli kumpulan ini sambut hari jadi ke-40.
Biar saya tolong awak.
Saya tahu cara pakai apron, George.
Awak dah buat aising.
Ambil aising dan sapu rata-rata.
Saya nak mula di tengah.
Awak kagum?
Awak lebih bagus daripada saya.
Okey. Macam mana rasanya apabila bebas dadah?
Saya tak percaya saya boleh hidup tanpa dadah.
Saya tak percaya saya boleh bekerja, malahan boleh buat kek ini.
Awak sedar sejauh mana awak sakiti orang
semasa awak tembak untuk takutkan orang?
Saya boleh faham perasaan mereka.
Saya boleh letak diri saya di tempat mereka.
Saya tak boleh buat apa-apa.
Saya rasa bersalah dan menyesal.
Saya dah terima masa silam saya.
Semoga panjang umur Semoga tua dan beruban
Terangilah semua insan Dengan cahaya pengetahuan
Semuanya akan kata Ini lelaki bijaksana
Menurut pengamatan saya hari ini,
unit ini memberi bantuan yang banduan amat perlukan.
Sayangnya ia hanya membantu 13 orang.
Saya janji dengan rakan sel saya, Nico, yang dipenjarakan kerana membunuh,
untuk main bola keranjang sebelum pergi.
Nico pernah dimasukkan ke program terapi dadah itu,
tapi dia tak tahan kerana ia terlalu mendalam
lalu dia menarik diri.
Kini dia terdesak untuk diberi peluang lagi.
Semasa saya di sana, program itu dan strukturnya
memerlukan kesungguhan.
Di tempat begini, ia mencabar.
Awak dah sedia untuk ulanginya?
Di sana, kita perlu cermin diri,
sedar siapa diri kita, perbuatan kita.
Orang di sini keberatan untuk pikul tanggungjawab.
Sesiapa saja pun.
Kenapa awak fikir awak dah bersedia?
Saya rasa saya dah cukup dewasa untuk tanganinya sekarang.
Ini demi kebaikan saya sendiri.
Ia tak ada keburukan.
Saya perlu tentukan hala tuju hidup saya selepas bebas,
bersedia untuk sertai masyarakat.
Saya harap dapat keluar dari penjara,
jadi orang biasa
dan lupakan pengalaman selama 15 tahun ini.
HARI KEENAM
Ini pagi terakhir saya di Penjara Diavata.
Tapi ketiga-tiga rakan sel saya mungkin tinggal di sini
selama lebih satu dekad,
walaupun dikurangkan tempoh kerana bekerja.
Kemungkinan besar lebih ramai penyeludup akan menyertai mereka pada masa depan.
Itu mungkin membataskan keupayaan penjara
untuk membantu banduan lain berubah.
Sebelum saya pergi, saya ingin bertanya pengarah penjara,
Anastasios Papadopoulos, pendapatnya tentang situasi ini.
Awak jalankan program yang bagus di sini.
Unit kebergantungan dadah.
Tapi ada sedikit saja tempat untuk mereka manfaatkan…
Realitinya, sumber kami sangat terhad.
Penjara ini direka untuk menampung sekitar 360 orang.
Tapi pada masa kini, kami tempatkan 440 banduan.
Bilangan itu jauh melampaui kemampuan penjara.
Tapi jumlah banduan yang kian meningkat di penjara seluruh negara
terlibat dalam penyeludupan manusia.
Adakah itu menunjukkan bahawa hukuman yang panjang
gagal mencegahnya seperti yang diharap oleh penggubal undang-undang?
Betul kata awak,
tapi hukuman yang lebih berat sememangnya berjaya jadi pencegah.
Selain menghukum, kita perlu didik mereka
bahawa tindakan mereka merupakan perbuatan jenayah.
Meletakkan nyawa manusia dalam bahaya ialah jenayah besar bagi saya.
Berdasarkan pemerhatian saya,
penjenayah jenis baru inilah yang mungkin paling sukar untuk diubah.
Ada beberapa inisiatif hebat yang jadikan hidup sesetengah banduan lebih baik.
Tapi wujudkah sistem yang boleh ubah banduan jenis baru,
penyeludup manusia?
Saya kurang pasti.
Terjemahan sari kata oleh F. Zainal